b'\n_START_ARTICLE_\nFundamentblok\n_START_PARAGRAPH_\nEn fundamentblok eller fundablok er en s\xc3\xa6rligt udformet betonsten til at bygge fundamenter med._NEWLINE_Fundablokke er udformet som to parallelle sider hvor der 1/4 inde i hver ende sidder tv\xc3\xa6rv\xc3\xa6gge, s\xc3\xa5ledes at blokken har et helt hul i midten og et halvt hul i hver ende. P\xc3\xa5 oversiden er tv\xc3\xa6rv\xc3\xa6ggene lidt lavere end sidev\xc3\xa6ggene, s\xc3\xa5 der er plads til armeringsjern eller lignende gennemg\xc3\xa5ende emner._NEWLINE_Blokken l\xc3\xa6gges nederst i en konstruktion og udg\xc3\xb8r alts\xc3\xa5 fodmuren. Normalt stables stenene l\xc3\xb8st oven p\xc3\xa5 hinanden et til to lag ad gangen, og afh\xc3\xa6ngig af underlag og bygningens v\xc3\xa6gt armeres med lodrette og vandrette jern i passende afstand, hvor efter hulrummene fyldes ud med beton. Mens betonen er v\xc3\xa5d vil man typisk vibrere den med et dertil indrettet apparat for at f\xc3\xa5 luftboblerne til at stige op og for at lidt af m\xc3\xb8rtelen l\xc3\xb8ber ud mellem stenene.'